Bulqogi

**Bulqogi** — tam mənasıyla "atəş əti", bir barbekü üzərində və ya sobanın üst qatında marinə edilmiş mal əti və ya donuz ətindən incə dilimlərdən qızardılmış bir xörək (Koreya tərzi izgara və ya qovrulmuş yemək). Həmçinin evdə bişirilərkən tavada tez-tez qarışdırılır. Xörək üçün mal ətinin kəsilməsində qabırğa və can əti hissəsi tez-tez istifadə olunur. Xörək Koreya yarımadasının şimal hissəsində yaradılmış və Cənubi Koreyada çox məşhurdur. Faktiki olaraq, bulqogi Cənubi Koreyada dəbli restoranlardan tava-hazır dəstləri satılan yerli supermarketlərə qədər hər yerdə yayılmışdır

## Etimologiyası
Bulqogi adı *bul* ("atəş") və *gogi* ("ət")-dən ibarət Koreya sözü olan bul-gogi (불기) dan formalaşmışdır. Mürəkkəb söz xörəyin Pxenan vilayətinin (hal-hazırda Şimali Koreyada) incəliyi kimi, Pxenan dialektindən törəmişdir. Koreya yarımadasının 1945-ci ildə Yaponiyanın işğalından azad edilməsindən sonra yemək Pxenyan qaçqınları tərəfindən Cənubi Koreyanın Seul və digər bölgələrində məşhur oldu. Daha sonra ət kömür üzərində birbaşa kabab edilmiş kimi Koreya dili lüğətinin 1947 sayından verilmişdir.

Koreya Milli İnstitutu tərəfindən dərc edilən Standart Koreya dili lüğətində bulqogi sözü nazik dilimlənmiş, marinada qoyulmuş və odun üzərində qızardılmış ət kimi verilmişdir. Bu söz ingilis dilində *Merriam-Webster Dictionary* və *Oxford Dictionar*y *of English* kimi ingilis dilində lüğətlərə də daxil edilmişdir. Merriam-Webster, 1961-ci ildə sözün xüsusiyyətini Amerika ingilis dilinin leksikonunda vermişdir.

## Tarixi
Bulqoginin Qoguryeo dövründə (E.ə. 37-ci il — eramızın 668-ci illəri) mal ətinin şiş üzərində qızardılmasıyla maekjeok (맥적) adlandırıldığı zaman yaranmasına inanılır. Yemək Joseon Dinasti sülaləsi dövründə "nazik yayılmış" mənasını verən neobiani (너비아니) adlandırılmış və ənənəvi olaraq zəngin və nəciblik üçün hazırlanmışdır.

## Hazırlanması və xidmət
Bulqogi, nazik dilimli can ətindən və ya mal ətinin digər kəsiklərindən hazırlanır. Bişirilmədən öncə xörəyin ləzzətini artırmaq üçün ət soya sousu, şəkər, küncüt yağı, sarımsaq, qara bibər və skallion, zəncəfil, soğan və ya göbələk kimi digər komponentlər, xüsusilə ağ düymə göbələyi və ya *matsuteyk* qarışığı ilə marine edilir. Qarışıqsız, təmiz armud və soğan tez-tez yumşaldıcı kimi istifadə olunur. Bəzən bölgəyə və spesifik reseptə görə dəyişən yeməyə selofan əriştə əlavə olunur.

Bulqogi ənənəvi olaraq manqalda bişirilir, lakin tava-yemək də məşhur olmuşdur. Sarımsağın, dilimlənmiş soğan və doğranmış yaşıl bibərin bütün qarışıqları tez-tez ətlə manqalda bişirilir və ya qızardılır. Bu yemək bəzən kahı və ya digər yarpaqlı bitki ilə xidmət edilir, hansı ki, bişirilmiş ətin bir hissəsini bükmək üçün istifadə olunur, tez-tez ssamjang və ya boşqabın digər tərəfinə qoyulur və sonra birlikdə yeyilir.

## Mədəniyyətdə populyarlığı
Bulqogi Koreyada barbekü restoranlarında xidmət edilir və bir çox Cənubi Koreya fast-food restoranlarında bulqogi ətirli fast-food hamburgerləri satılmaqdadır. Hamburger bulqogi sousunda marinadlanır və kahı, pomidor, soğan və bəzən pendir ilə servis edilir. Bu ləzzətli teriyaki burgerinə bənzəyir.

## Qalereya

Fayl:Korean barbeque-beef-16.jpg|Bulqogi, Koreya mal əti manqalda qızartması
Fayl:Pork bulgogi.jpg|Dvaeji-bulqogi (donuz əti bulqogi) düyü ilə 
Fayl:Bassak-bulgogi.jpg|Bassak-bulqogi (Eanyang- bulqogi üslubu )
Fayl:Ttukbaegi-bulgogi.jpg|Ttukbaegi-bulqogi (isti qazan bulqogi)


## İstinadlar

## Xarici keçidlər
* Bulgogi-Korean Food Storytelling 
* Bulgogi-recipe  Korean Association of Cooks.